cyanic-selkie/wikianc huggingface dataset:
Banio
Banio no töi mbua nohi ba Danö Niha. Ulinia tanö baero nifotöi sawu tola labali'ö ezoi, ulinia sabe'e bakha nifotöi sole tola tobali mako nidanö ma ngawalö gama-gama tanö bö'ö ba nomo. Ösinia safusi ba ombuyu tola la'oköli'ö tobali kopra, moroi khönia lafarö wanikha sasese te'oguna'ö ba wangomuhua boto (parfum) ma zui ba wamoadu bawa (kosmetik). Baero da'ö fanikha mbanio tola tobali fangali gö sokhö oya kalori, ba so göi ni'oguna'ö tobali fanikha moto. Lala wanihoi sawu mbanio, la'oguna'ö nifotöi sula ba wangeheta sawu. Ba waneu banio andre, na mobosi atö dölania, ba aoha ba niha waneu banio, ba na lö hadöi bosi, ba saneu banio la'oguna'ö dolo-tolo ba wanöi simane endra'i.
Guna mbanio
Banio no sitobali sambua gangolifa soguna ba nomo. Banio tola möi fangalui labali'ö fanikha sami, lölönia ma latötöi ia farö, oi manö moguna labe'e ö gurifö simane bawi. Banio andre göi no so zobali'ö Kopra ma banio si no la'oköli'ö sitola möi fangahaogö fanikha. Baero mbuania, so nidanö mbanio fangalösi wa'owökhi dödö, ato zamawa ba naha wemanga bangai lala, ba he göi simanga ba fondrokata.
Banio andrö ba no oya sibai gunania ba wa'auri niha. I'otarai bulunia, labali'ö uli damböyö, likhe nia labali'ö ezoi likhe. Bua nia, simane balalu, ba no sambua amawaö ya'ia da'ö idanö mbanio sawuyu, ma ba li Indonesia lamane air kelapa muda. Aefa da'ö bua mbanio satua, ba tola lafarö tobali fanikha sami. Banio satua, no sa'ae ta'ila wa moguna si'ai ba wangahaogö diwo nikua samake tu'a mbanio. Simanö göi zawu, ba Danö Niha, sawu mbanio ba no ato zamake tobali ezoi. Sole mbanio göi i'otarai meföna ba ofeta iada'a ba so zamake tobali akho soguna ba wanarika fake tarika tanga, ba so göi zobali'ö akho ba wofaga diwo. Banio göi tolania tola tobali aya-aya ba zangila mangehaogö, tola ehomo, ba tola göi möi döla-döla ma toga nomo. Ba Danö Niha, banio göi no tobali soguna ba niha, banio nifarö ba wanga'i fanikha sami, ba lölö nia sotöi farö ba labe'e nönö gö gurifö simane bawi.
Ba Danö Niha, banio andre ba no sitobali fangalui niha mbanua. Ba yamendrua nasa na lahaogö la'angeragö hewisa ba wo fanöi zitola tobali aya-aya ba mbanio andre. I'otarai ba zawunia, solenia, ba bua nia. No ato zino mamaigi banio moroi ba Danö Niha.
Böli mbanio
Ba Danö Niha sangahaogö banio ni'oköli'ö fetaro ba hulo Tello me döfi dua ngahönö a feleŵalu (2018). harago no irai irugi fulu ribu rufia (Rp.10.000) ba hiza no irugi aekhu sibai sitou harago irugi hatö fitu ribu rufia (Rp7.000) ba tenga ha da'ö no irai ofeta tölu ribu a matonga (Rp.3.500). Ba fanötöna nono mbanua, wa tola ifuli möi yaŵa mböli Kopra da'a. Ba manötöna dödöra ena'ö tola la'alui hewisa lala ira famareta samatörö ba mbanua da'ö.
Harry Potter
Harry Potter (labaso hari potö) ya'ia da'ö ngenoli fitu mbuku novela nisura J. K. Rowling ba Li Inggris. Si tobali duho nitutunö ba novela andrö lala wa'auri samösa so'elemu sotöi Harry Potter me möi ia ba zikola Hogwarts School of Witchcraft and Wizardry. Lö ama lö ina ia börö me awena döfi ia so so'elemu sazaha sotöi Voldemort zamunu zatuania. Awena i'ila duria sindruhu wa'amate zatuania me lafatunö khönia wa no latema'ö ia ba zikola Hogwarts me 11 fakhe ia. Toröi ia ba nomo lawe awö zibayania sokhö samösa nono matua si lö mangomasi'ö ya'ia. Ba zikola, falukha Harry khö nawönia sahatö si'ai khönia. Samösa ono alawe sotöi Hermione Granger faoma samösa ono matua sotöi Ron Weasley. Fao-fao ia khö Harry ba wafalukhatania khö Voldemort.
Tefasafi gulidanöra ya'ira so'elemu moroi ba niha sato si lö elemu nikaoni Muggle (mögöl). Ya'ira ndra so'elemu no lafabu'u wa lö la'oroma'ö elemura föna Muggle börö me so hikaya sambö ami meföna. Lö ato ira ndra so'elemu ba zi sagörö gulidanö. Ba danö toröi Harry, Inggris, ha Hogwarts zikola elemu, fetaronia ba mbanua Skotlandia.
Philosopher's Stone
Itema zura fanema'önia ba Hogwarts Harry ba ngaluo wa'atumbunia si 11 fakhe. Lala gofanöwara moroi ba nomo numalö ba zikola ya'ia da'ö kureta api. Ba da'ö falukha ia khö darua nawönia, Hermione faoma Ron. Me no lakhamö zikola, latatugö nahia asrama toröi ira ba datölu ira andre toröi ba asrama Gryffindor.
Ba ginötö da'ö no labini'ö gara sofetua (philosopher's stone) ba Hogwarts moroi ba wangi'ila Voldemort. Oya ngawalö salua ia börö me la'ila Harrry faoma nawönia wa so sangalui gara andrö he wa'ai lö la'ila wa Voldemort. Da'ö nitatahö dödöra i gurura ba kalasi wamazökhi dalu-dalu, Severus Snape. Ba gafuriatania awena oroma wa Voldemort andre ibini'ö ia barö mbala högö gurura bö'ö sotöi Quirrell. Tola ilau simanö börö me lö mboto nia sa'ae, ha nosonia si toröi ba mboto niha bö'ö.
Niha Italia
Niha Italia no töi niha si no mangai Italia tobali negara resmi same'e dokumen resmi simane pasport ba dokumen resmi tanö bö'ö. Arakhagö fefu niha Italia toröi ba negara Italia ba Eropa, ba hiza ato göi ira zi toröi ba negara-negara bö'ö simane ba Brazil (arakhagö 33 juta), Argentina (25 juta), AS (17 juta) btn.
Ononamölö II Lot
Ononamölö II Lot no sambua desa ba Kecamatan Gunungsitoli Barat, Kota Gunungsitoli. Kodenia ba wamatörö Indonesia 12.78.06.2009.
Bawömataluo
Bawömataluo no sambua desa ba Kecamatan Fanayama, Kabupaten Nias Selatan. Kodenia ba wamatörö Indonesia 12.14.18.2001.
Barelang
Barelang, ya'ia da'ö fehede fangadogo'ö moroi ba döi mbanua na la anaukö ia : Batam, Rempang ba Galang. Töi mbanua da'a tesöndra ba mbanua Kota Batam, si so ba Propinsi : Kepulauan Riau. Banua da'a sambua hulo sahatö sibai moroi ba Negara Singapura. Niha si so yaŵa ba hulo da'a ya'ia da'ö soi Melayu. Ba Batam, na ero luo wangöhöna na ba danö niha, ma hari sabtu faoma minggu, böi tokea ndra'ugö na falukha'ö niha si tenga niha Indonesia, ya'ira niha Singapura, sanörö ba Batam, me tola mangawuli ma'ökhö. Inötö ni'oguna'ö moroi ba Batam numalö ba Singapura ha öfa wulu a lima menit.
Fehede Barelang andre, no la oguna'ö ba döi zoroso samakhai tölu banua, ya'ia da'ö : Batam, Rempang faoma Galang. Soroso Barelang andre, no sitobali nitöngöni dozi niha simöi ba Batam, me no sökhi sibai wangahaogö ya'ia ba wo fa'ötö nono mbanua we'amöi ba zitambai, me so nasi ba gotalua hulo-hulo si gide-ide, sitebai ni'ötö na tenga fake tundraha ma köfa. Da'ö hare we'aso zoroso Barelang, no aoha ba niha fefu we amö ba zitambai ba Rempang faoma Galang. Dozi zimöi ba Batam, ha sambalö möi ira ba zoroso Barelang, mo möi fakoda. Ba da'ö göi so zino lahaogö naha ira famareta ahatö bangai zoroso, ni be'e ra töi "Dendang Melayu" irege baga sibai wakodasa, no ahatö sibai zoroso. Ba Barelang andre, no te'oli naha wanörö ngai nasi (pariwisata) simane : ngai nasi ; Setokok. Da'a fetaro ba zoroso si tölu (Jembatan 3) föna ma'ifu so naha wanörö ba ngai nasi ni be'e töi : Pantai Mironta. Möi miföna ma'ifu ba zoroso si lima (Jembatan 5) so naha wanörö sotöi : Pantai Melur. Baero da'ö, ba Barelang gamaudu mbanua Galang, ba da'ö no lahaogö ira famareta pusat naha rumasaki zi göna COVID 19 fetaro ba naha Camp Vietnam, naha niha Vietnam memböröta soloi ba mbanuara sinumalö ba Indonesia, ba Galang, Batam. Töi rumasaki da'ö ya'ia da'ö : RUMAH SAKIT KHUSUS INFEKSI COVID-19 PULAU GALANG.
Hulo sahatö
Ba Barelang, si so ba danö Melayu ba Kepulauan Riau, fetaro zoroso Barelang si so önö ngawua zoroso (Jembatan 1-6) oya hulo sigide-ide, sahatö ba zoroso si sara (Jembatan 1) simane hulo sotöi Pulau Nipah, hulo sotöi Pulau Akar, hulo sotöi Pulau Setokok, ba wa oya nasa hulo tanö bö'ö. Fa'auri niha si so ba hulo da'e ya'ia da'ö mangalui fa'auri ba nasi.
Hulo sebua sifaola
Hulo sebua sahatö ba Batam, ya'ia da'ö: Tanjung Pinang, Karimun, Bintan, Natuna, Tarempa, ba tanö bö'önia. Fefu mbanua ma hulo segebua da'ö faoma Batam barö wamatörö wamareta : Propinsi Kepulauan Riau.
Soi si so ba Barelang
Sangiagö tanö Batam ya'ia da'ö soi Melayu. Ba meno so wa atedou wangahaogö banua, ba no so wa'atohare niha moroi ba soi bö'ö, irege iada'a, no arakhagö dozi soi no so ba mbanua da'a. Inönö me ba Kota Batam andre, sambua mbanua naha fabiri sebua sangahaogö ngawalö wakake elektronik, simane sangahaogö Handphone, laptop, printer, AC ba tanö bö'önia. Börö me banua naha fabiri, tatu manö niha moroi ba mbanua bö'ö tohare ba wangalui halöŵö ba Batam. Niha ba ziso ba hulo sahatö ba Barelang, sabölö oya soi Melayu. Ba halöŵöra, sangalui i'a ba nasi mamake tundraha, ma ba li Indonesia perahu ba da'a laŵa'ö pompong.
Mo'awö, Lahewa
Mo'awö no sambua desa ba Kecamatan Lahewa, Kabupaten Nias Utara. Kodenia ba wamatörö Indonesia 12.24.10.2017.
Inggris
Inggris no sambua töi si no fabö'ö-bö'ö. Faigi
__DISAMBIG__
Balugu Sihönöfao (manö-manö)
Me föna so samösa zalaŵa sotöi Sihönöfao si raya ba Hilizihönö. So khönia fulu nono matua.
Samuza ma'ökhö maoso Zihönöfao, möi ia tobali tome khö mbalugu Gaza ba Hiliganöwö. I'ohe fao khönia nononia si dafulu awö ndra niha mbanuania, mato daotu ira fefu.
Ba imane balugu Gaza: "Salaŵa sebua domeda andrö ba ato göi nawönia fao. Börö da'ö ni'ebua'ö ndriwora ba nifosumange ira!"
Ba ifafahö lima nga'eu mbawi so zi fulu alisi ba so göi zi fa sazilo. Ihalö wiga segebua ba figa tanö bö'ö ba ifönui faoma zimbi ba fakhe. A'oi afönu wiga, tenga ha ma'ima'ifu.
Ba labörötaigö wemanga.
Me luo da'ö so göi huku ba ndraono niha, wa lafuli ösa mbalö gö ba mube'e si bakha ba zowatö.
Ba hiza imane balugu Sihönöfao: "Alimagö na takhete göda andre khöra. Data'a ndrohu-ndrohu ni'ada ba si tebai ta'a talöwösi, ta'ohe ba nomoda, öda ba ö zoroiyomoda."
Ba latema lakhete ma'ifu ndriwora, ezai tuturu ba lafabe'e'ö si bakha khö ndra balugu Gaza.
Ba manga ira irege abuso ira fefu. Aefa da'ö lahalö mowa, lalöwösi zi tosai göra, abönö norora wangawuli ba khöra.
Ba lö ara furinia, möi zui ndra Sihönöfao fatome khö mbalugu Gaza. Börö lamane tödöra, ebua zui dania ndriwoda.
Ba hiza imane balugu Gaza: "Hiza ndra domeda no, si mate fa'obou'a!" Ba tema ihalö ha tölu hie ni'owuru tobali ndriwo ndra niha sato andrö. Ba fakhe ha ezai gokho. Irege lö sa'ae noro danga ndra mbalugu Sihönöfao wangawuli ba khöra.
Ba mangawuli manö ndra Sihönöfao, no aila'aila ira. Lawöwösi zi no alua lamane: "Me na na no ebua tafuli khöra me ndröfia no."
Famatimba
Ba hiza lö ahilu sibai wamotokhi eluaha manö-manö andre. Ba gahenia no tesöndra geluahania. Lawöwösi wehede ni'oguna'ö zanutunö. Eluahania lö guna waniasa furi, na lö ba dödö wamolakhömi hada si sökhi simane fame'e urakha. Ba Li Inggris asese laŵa'ö, "Sharing is caring" eluahania na öbagi zahulu ndra'ugö ba nawöu niha, na öbe gurakhara, no tobali da'ö lala wangoroma'ö wa ibe ba dödöu nawöu niha andrö, wa öfosumange ira, wa ö'omasi'ö ira, wa ya'ugö andrö no niha sinangea ni'omasi'ö göi.
Fabö'ö ia ba manö-manö simane Gaga. Ba manö-manö simane Gaga lö i'anema'o manga ba dödöda geluahania. Moguna mangera-ngera ita ua wangalui lala wamatöfa ya'ia ba wa'aurida. Harizaki wa ba manö-manö Balugu Sifahönöfao, lö moguna tafarekha-rekha mbelewa garida ba wamoboto ya'ia.
Ba hiza so sambua tö zinangea muŵa'ö ba manö-manö andre. Niha ba nahia nitutunö no ba danö raya. Ba hiza lala wanura manö-manö no ba lala wehede ba danö yöu. Lö ta'ila na no ifabö'ösi manö-manö nirongonia Sundermann ma zui manö-manö andre no ni'a'azökhi ba danö yöu, ha niha ba nahia moroi ba danö raya.
Lasara
Lasara ya'ia da'ö no töi mbanua ba Danö Niha:
Tufa
Tufa, sambua wakake ni oguna'ö badanö Niha ni fake bawangai uro banuo nidanö, si to'ölönia lafake ba nuo nidanö sohahau, tufa telalau moroi ba mbana nilo hulö zimane wolalau gu'ö (senar) ukura si zeize ba lafazökhi fa'ebua mato fulu seti (10 senti) ba fa'anau mato fele lima seti (15 centi) lafodanga faoma eu ma lewuö si ze'ize fa'anau mato samete(1 meter), tufa ba Li indonesia jaring kecil berbentuk kerucut. Tufa bawangoguna'ö ya'ia niha sifatufa i ohe lakhö simane banio (kelapa), banio andro la nganga ua awena latura'ö gamaudu nidanö, ena'ö uro momöi baero moroi banarö wönö, awena saae lada'i dai wa nufa fetahö moroi furi guro ma uro.
Indonesia
Indonesia no sambua negara si so ba Asia Tenggara ba ba gotaluara danöa Asia faoma Australia ba ba gotalua Samudra Hindia ba Samudra Pasifik. Li nasional resmi ni'oguna'ö Li Indonesia ba hiza so töra 700 ngawalö li ni'oguna'ö ero zamösana soi. Ba Indonesia so 270.203.917 niha mbanua, ba börö da'ö tobali negara numero öfa fondrege oya niha mbanuania ba gulidanö aefa negara China, India ba Amerika Serikat. Li resmi khönia Li Indonesia. So lima hulo segebua, ya'ia da'ö Hulo Sumatra, Jawa, Kalimantan, Sulawesi faoma Papua ba ngafulu ribu hulo sigide-ide simane Tanö Niha. Negara Indonesia tobali merdeka me 17 Agustus 1945 moroi barö mbawa niha Belanda, si no mamatörö fefu gölana si so barö wamatörö Indonesia iada'a 350 fakhe wa'ara.
Ndroto-ndroto mboto niha
Ndroto-ndroto mboto niha no ngawalö waosatö mboto simane högö, tanga, faha, ahe, hörö, ta'io, btn. Ba hiza töra moroi ba da'ö oya nasa waosatö mboto si so bakha barö guli si lö oroma ba hörö, he alakhaö, nagole, töla, btn. Awena oroma fefu da'a na lataba mboto, he boto niha ba he boto gaurifö. Andrö wa ba mbolokha wangi'ila latötöi ia anatomi, moroi ba li Yunani, eluahania manataba faoma ono nekhe.
Ndroto-ndroto mboto tanö baero
Faigi gambara si so numero.
Ndroto-ndroto mboto bö'ö
Ahe, alakhaö, alisi, alogo, angango, arango, araro, ate, bewe, bo, boha, bu, bua, bu hörö, bu mbewe, bu röngöröngö, dangi-dangi, do/ndro, tötö'a, gambi, göla-göla, hulu, lela, mbango-mbango, nagole, ngingi, ono hörö, rambe, röngö-röngö, sa'a, tarizi, toyo, tödö, tögi mbo'ö, tögi nikhu, töla, tölö-tölö, uo, uto, uli, uli hörö
Fa'agambaoho
Fa'agambaoho moroi ba mbörö wehede Gambaoho, tola lafotöi ia gambabio, ganuno, asiliyaŵa (Li Indonesia sombong), ya'ia da'ö no amuata ma bua-bua fangosebua, heha ma'ifu zinöndrania ba no sa'ae i'oso'okhöta ma i'osiso, heŵa'ae na dali zindruhunia silö boto lö ba danga. Niha sokhö fa'agambaoho no sambua gamuata nituwuni niha ba tola möi fangaröu'ö niha bö'ö ba khönia. Si to'ölönia niha si gambaoho lö lafaduhusi tödö ia niha bö'ö, lö somasi fahuwu khönia he ba gotalua sifagölö yaia ba yamendrua sa'ae ba naha tanö bö'ö si no mangila amuatania. Na lafaigi ba Zura Ni'amoni'ö ba fakhai ia ba geluaha sangosebua ya'ia, mangosebua.
Torosi
Torosi ya'ia da'ö; fakake si so ba gosali ni foli (nidöni/ mondröni torosi) ba wama'ema turia na so zimate ma zui ba wogaoni banua niha keriso ena'ö möi ba gosali simane na ero luo migu. Ba Danö Niha ofeta maökhö torosi andre oya tesöndra ba gosali-gosali. Torosi Dorosi andre ba Li Indonesia latötöi Lonceng, Genta mazui Bel. Torosi tenga ha famoadu Gosali, me no sambua gama-gama ba Gosali ia. Ba Eropa ba danö Inggris, torosi andre ato zi fatuwu me ero ngaluo migu ba ladöni dorosi ba wogaoni banua niha keriso ena'ö möi ira ba gosali. Fondröni torosi ba khöra ikhamö fa matonga za, i'otarai bözi siŵa ofeta matonga fulu (9.00 - 9.30).
Torosi Ba Danö Niha
Torosi ba Danö Niha, no möi gama-gama wama'ema turia ba mbanua niha keriso i'otarai meföna irugi ma'ökhö. Torosi la'oguna'ö ba wogaoni ono mbanua niha keriso ero ngaluo migu ena'ö möi ba Gosali. Na barö migu atö terongo so dorosi moroi ba gosali, ba tandra da'ö waso zimate ba mbanua. Tenga ha da'ö, fondrondrongo ha wa'oya li dorosi andrö, sitobali tandra hezo mbanua zimate andrö. Torosi ba gosali si tobali gama-gama soguna sibai ba gotalua mbanua niha keriso. Hewa'ae no so gama-gama simane hape iada'a, ba torosi, tebai ni'olifuaigö. No sitobali tandra sitebai fabali ba wesindro gosali si faböbö ba protestan.
Lala wamoli (Mekanisme)
Torosi so li, ya'ia da'ö so khönia gelombang nifa'aso ba wa'atelobi mbözi-bözinia na lafalega ma na ladöni si so bakha ba dorosi. Gelombang da'ö ifaheu zifasui ya'ia. Fa'atezaumba li, ifa'aso pola rapatan faoma regangan sitobali frekuensi sofeta ba dalinga zamondrongo, awena ifa'ohe'ö duria ba guto sangombakha wa so li. Gelombang li sifarahu ba gelombang longitudinal hulö zimane da'ö yaŵa, telobi ia ba dalinga zamondrongo.
Meföna (Zaman dahulu)
Meföna, torosi andre la'oguna'ö ba wama'ema turia ba niha fangombakha inötö. Torosi no la'oguna'ö dozi agama ba zi sagörö ulidanö, ba wogaoni sedöna möi mamalua fa'owulo ba nahia wasömbata. Torosi no la'oguna'ö ba wamalua fa'owulo ba agama Buddhisme faoma agama Hinduisme ba wame'e turia ba zedöna fao ba wa'owulo, wa no irugi inötö, tola owulo niha. Torosi sebua, la fetaro ba wihara nidöni na inötö si no latatugöi. Na ba agama Hindu simane ba Hindu Bali torosi side-ide nifotöi wajra na ladöni atö dorosi andre, ba wame'e turia ba zifasui, wa fandrita Hindu mamalua fasömbata.
Torosi la'oguna'ö göi ira niha Keriso, sarakhagö fagölö wangoguna'ö ya'ia, ba wogaoni sedöna möi ba gosoli. Sito'ölönia ladöni tölu kali, ba ginötö bözi 06.00. 12.00, faoma bözi 18.00. Torosi andre, si'oföna sibai la'oguna'ö ba gosali Katolik ba ndröfi si 400 Masehi, ba no manahö dödö niha wa sombörötaigö wondröniai'ö, ya'ia sotöi Paulinus, Uskup Nola, ba zi sambua banua ba Campania, Italia. Aefa da'ö mozaewe sa'ae wangoguna'ö torosi andre, tenga ha soguna wogaoni niha, hiza sambua tandra ba wangombakha na so zalua hadia ia.
Inötö iada'a (Zaman modern)
Meno sa'ae alua wa'atedou wangi'ila Teknologi Komunikasi, ba ginötö iada'a ma asese laŵa'ö ia modern, nomöi fa'ambö la'oguna'ö dorosi andre, hewa'ae no simanö, ba naha-naha tanöbö'ö misa, so nasa zangoguna'ö ya'ia simane ba zekola-sekola, na tefalali ginötö wamahaö, na molombase, na möi zui bakha ba kelas ba na so zedöna lafa'ema (pengumuman). Baero da'ö oya zi no mangahaogö sitobali mai-mai simane nifakhai ba pohon natal, nihaogö moroi ba plastik, bele-bele ba moroi ba zörömi.
Tuhegafoa II
Tuhegafoa II ya'ia da'ö no sambua desa ba Kecamatan Hiliduho, Kabupaten Nias. Kodenia ba wamatörö Indonesia 12.04.05.2025.
Nicolaus Copernicus
Nicolaus Copernicus (li Polandia Mikołaj Kopernik; ★ 19 Februari 1473, † 24 Mei 1543) ya'ia da'ö no samösa niha Polandia si tobali ere astronomi, matematika ba ekonomi. Ba hiza andrö abölö tehöngö ia börö teori nifa'anönia nifotöi heliosentrisme, sanguŵa'ö wa ifasui gulidanö luo ba tenga luo zamasui ulidanö. Teori andre tobali börö wasöndrata zöndra, börö me luo da'ö faduhu dödö niha wa ulidanö andre no talu mbanua si yaŵa, andrö wa ifasui luo gulidanö tenga ulidanö zamasui luo.
Tumbu Nicolaus ba mbanua Torun ba danö Polandia ba tebe'e khönia döi resmi Niklas Koppernigk (ma Mikołaj Kopernik ba li Polandia, ni'oguna'ö niha ero ma'ökhö ba mbanua andrö). Awena me ibörötaigö mama'anö sinura ilmiah i'oguna'ö döi Latin Nicolaus Copernicus.
Tu-16 Badger
Ba mbanua sebua, no sa'ae oi la'ila niha hewisa wamareta nia wo fasusu fatahana bawozago mbanuania. He badalu mbanua, ba nasi, ba badete danö. Simane ba danö Uni Soviet, so khöra sambua göfa sihombo (jet) sotöi Tupolev Tu-16 (kode NATO: Badger) sino tehöngö sitola mombunu niha sato, samake bom. Köfa da'a no lahaogö ena'ö abölö ba wohombo, fangorifi ma lawa'ö mesin so dombua. Tu-16 Badger andre ni haogö ndra sozago talu mbanua ma Angkatan Udara Uni Soviet. No sa'ae lima wulu fakhe (50 tahun) göfa sihombo da'a no oi so ba mbanua niha bö'ö misa baero ba Uni Soviet, ba ofeta iada'a no lafake ba zozago talu mbanua ma Angkatan Udara Cina kalasi ma mode : Xian H-6. Köfa da'a no lahaogö ia sindruhu-ndruhu wa köfa sihombo sonekhe. So zitobali so hörö-hörögö udu, tola lafake ba wozago fefu dalu nasi moroi yaŵa ba dalu mbanua, tola göi la'oguna'ö ba wangowuloi turia ba wasuwöta bakha ba gu'ö. No sara ngahönö a lima ngaotu a fitu rozi (1507 unit) zino lahaogö ba zi tölu fabiri ba Uni Soviet i'otarai döfi si sara ngahönö a siŵa ngaotu a lima wulu a öfa (tahun 1954) ofeta döfi sara ngahönö a siŵa ngaotu a önö ngafulu arua (tahun 1962). Ba tenga ha köfa wanuwö nihaogöra, no lahaogö göi göfa sitola mana'u niha. ya'ia da'ö Tu-104 Camel, tobali köfa sihombo solohe niha ba maskapai penerbangan Uni Soviet, Aeroflot.
Niru
Niru, sambua wakake silötola lö'ö so dozi omo ba danö Niha, yaia da'ö Niru, bali Indonesia Nyiru la'oguna'ö ba wanafi simane böra,ulitö, irege te föfö'ö ira gulitö ba gadaya, uliho, limi bamböra, Niru tefazökhi moroi ba nue ba moroi balewuö hulö simane gambara andre.
Ndriwo
Ndriwo ma Diwo no fehede ni'oguna'ö niha ba Danö Niha sifakhai ba nagole si tobali faosatö gö na manga niha. Nagole andre tola nagole mbawi, manu ma i'a ba tanö bö'önia. Me föna ha ŵaraö so ndriwo me lö lala wangirö'ö ya'ia. Ha i'a soköli zi tola la'irö'ö ara ba nomo ba tobali ndriwo sasese so ba mbanu-banua misa. Baero da'ö awena so ndriwo, ha na la'odödögö wanaba manu ma zui bawi ba urifö bö'ö. Ma zui na so walöŵa ba owasa bö'ö ba mbanua. Na ambö wemanga nagole ba mo'amböta ba mboto nifotöi zat besi. Lö ta'ila na da'ö göi mbörö wa asese so wökhö nifotöi anaemia ba Danö Niha me föna, ya'ia na lö döla-döla, adogo-dogo hanu-hanu ba manimba-nimba dödö. Ba ginötö iada'a ta'ila wa heŵa'ae lö manga ndriwo ma nagole niha, tola te'a'asogö zat besi soguna ba mboto na tobönö la'a nandröta, toru, höwa, ngawalö harita ma zui ngawalö mbulu-geu sowuge'e bö'ö.
Eluaha wehede ndriwo
Me föna so tölu faosatö gö ba Danö Niha: gowi, ndriwo ba bulu-geu. Ba hiza i'otarai me tebörögö wananö fakhe ba ginötö wamareta presiden Soeharto itugu laröi wemanga gowi niha irege hatö fakhe duho gö ni'ara. Börö da'ö faosatö gö no tobali: fakhe, ndriwo ba bulu-geu.
Duru Danö
Duru Danö no töi zalua na muheu danö ma mudögö-dögö danö börö me fandrekha tou narö danö, salua na mama'ese danö ma zui na manösö mbokha danö si sambua ba nahia bö'ö. Na alua ndruru danö andre barö nasi, ba tola muhimba nidanö nasi irege tobali ndrulu sebua sohawuini ba sangahanigö fefu hadia ia zi so ba mbewe nasi. Dulu salua börö ndruru danö lafotöi tsunami, sambua fehede nihalö moroi ba li Jepang, börö me asese alua ia ba da'ö sisa.
Ndriwo
Eluaha wehede ndriwo
Ndriwo no fefu gö moroi ba nagole. Eluahania ndriwo andrö tola nagole manu, bebe, bawi, zökha, gi'a ba tanö bö'önia. Ba hiza lö asese manga mbebe, zökha, i'a ba tanö bö'önia niha ba Danö Niha me föna. Börö da'ö na laŵaö ndriwo si lö tola lö'ö ba dödöra nagole manu ba nagole mbawi.
Duru Danö
Duru ba Danö Niha
Siheu ma dulu danö salua ba danö niha, tenga samena. Börö me ba gotalua so danö niha, no ifasui ia asi sebua. Me mböröta ba ndröfi si sara ngahönö a ŵalu ngaotu a öfa wulu a tölu, no irai alua ndrulu danö sabölö sibai, ba no ata zimate börö ndrulu danö andrö.
Tsunami 2005
Duru salua ba danö sabölö-bölö sibai si no irai alua ba Danö Niha me duawulu a ŵalu mbaöa si tölu döfi si dua ngahönö a lima, la tötöi ia tsunami. Meluo da'ö ba saribu töra zimate niha, ba 2391 niha zesokho. Tölu waŵa fatua lö alua ndruru danö da'ö, ba no alua ndrulu nasi sabölöbölö ba danö ba Aceh (gempa Aceh) ba ngaluo si dua wulu a önö mbaŵa si feledrua döfi si dua ngahönö a öfa. Bada'ö ato sibai zimate niha.
Ndriwo
Guna wemanga nagole ba mboto
Moguna sibai ba mboto wemanga nagole, börö me tesöndra oya nifotöi protein, vitamin ba mineral bakha ba nagole. Duma-dumania moguna khö mboto nifotöi zat besi, sambua mineral si so ba nagole. Zat besi andre hulö moto sanörö-nöröi fefu ndroto-ndroto mbotoda ba wolohe nifotöi oksigen soguna sibai ba ndro. Börö da'ö niha so'amböta zat besi tola göna ia fökhö nifotöi anaemia: oi manö lö döla-döla, adogo-dogo hanu-hanu, mamözi-mözi dödö ba mo'amböta la'a-la'a guli.
Töra-töra ba ginötö me mangebua ndraono si mane ba ndröfia zikola SMP irugi SMA ma zui ba ginötö irugi mbaŵa ndra alawe (mangahori ndro) moguna sibai zat besi. Na lö lala wamönösi ya'ia faoma nagole ma zui fangali nagole si mane nitutunö sitou, moguna la'a onönöa zat besi nifotöi suplemen ba li Indonesia si tola la'öli ba fasa ma zui ba apotik.
Duru Danö
Tolo-tolo
Ba ziheu salua andrö ba oi sifa'ohe tanga fefu niha, famareta, niha sohalöwö ba gangowuloa fa'omasi banawö (Yayasan) ba so göi moroi ba danö saröu ma moroi ba Luar Negeri. Tolo-tolo nibe'era, oya ngawalö, so zame'e soguna sa gakhökhö (soguna salio, simane Indomie, susu, ba tanö bö'önia). Ba meluo da'ö simane moroi ba Negara Australia, la fatenge ba danö niha ndra matiri, ba wanolo niha danö niha ba ngawalö wökhö sifago'ötö aefa ilau siheu. Ba simanö göi ndra niha sanolo tanö bö'ö.
Italia
Italia (Italia ) ma töinia resmi ba li Italia Repubblica Italiana (Republik Italia) no sambua negara si so ba danö Eropa tanö raya ba dalu nasi sotöi Asi Mediterania. Ibukotania so ba Roma, kota fondrege ebua ba Italia. Fa'ebolonia 301.230 km2 ba no ifasui ia negara Perancis, Swiss, Austria, faoma Slovenia. Bakha ba mbolo negara andre so göi dombua negara side-ide Kota Vatikan faoma San Marino. So töra 60 juta zowanua khönia, negara numero tölu fondrege oya niha ba Eropa Union.
Ndriwo
Guna wemanga nagole ba mboto
Ba hiza moguna tetöngöni wa ena'ö tola tahalö suplemen si lö tola lö'ö tafahuhuosi khö doto, börö no ide'ide sibai zu'a-su'ania (8,7mg ero ma'ökhö na iramatua ma 8,7mg-14.8mg na ira alawe). Na töra wanga'ida suplemen zat besi, eluahania töra dosi (kelebihan dosis ba li Indonesia) ba tola so wökhö tanöbö'ö simane lö möi baero nösi dalu (sembelit ba li Indonesia), mofökhö, umuta ba fökhö dalu ma na'i fa'amate töra-töra ba ndraono.
Duru Danö
Tolo-tolo
Sitebai ni'olifuaigö, baero da'ö, so göi dolo tolo moroi ba Badan Rehabilitasi dan Rekonstruksi (BRR) ba wangahaogö si tekiko ba danö niha, simane omo. Ba no lababaya halöwöra. Oya nomo si no mosindro irege ono mbanua ba danö niha, no tola so nahia si sökhi.
Hilibadalu, Sogae'adu
Hilibadalu no sambua desa ba Kecamatan Sogae'adu, Kabupaten Nias. Kodenia ba wamatörö Indonesia 12.04.35.2002.
Behu
Behu ya'ia da'ö gara nifasindro Ndraono Niha ŵa'alawa 1-2 mete. Tefasindro ia ba golayama nomo, ba dalu mbanua, ma zui baero ba nahia sifazuzu ba mbanua baero.
Li Inggris
Li Inggris (Li Inggris English), ya'ia da'ö no li nasional ni'oguna'ö ba Britania Raya, Amerika Serikat, Kanada ba ba Australia faoma Selandia Baru. Baero da'ö no tobali ia göi li resmi ba zi arakhagö 60 negara. Börö dominasi budaya ba ekonomi Amerika Serikat li Inggris no tobali li fondrege muzawili ba gulidanö ba börö da'ö no hulö göi tobali "li internasional" ba mbolokha komunikasi, sains, teknologi informasi, bisnis, hiburan ba diplomasi. Me föna ba Danö Niha lafotöi li Inggris li Hagöri, ba hiza lö iraono si bohou ebua ba Danö Niha sangila ya'ia. Andrö wa abölö sökhi taŵa'ö Inggris ma li Inggris, simane si no to'ölö ba Indonesia.
Barnabas Johan Winkler
Barnabas Johan Winkler, O.F.M.Cap., (19.6.1939 - 6.11.2020) ya'ia da'ö no samösa falito Katolik moroi ba Brixen, Tirol, Italia, sohalöŵö ba Danö Niha ba ba Zibolga. Oya halöŵö wondrönia'ö si no igogohe he bakha ba Ordo Kapusin ba he göi bakha ba Keuskupan Sibolga.
Hilidundra
Hilidundra no sambua desa ba Kecamatan Lotu, Kabupaten Nias Utara. Kodenia ba wamatörö Indonesia 12.24.01.2001.
Barnabas Johan Winkler
Baero da'ö tehöngö ia tobali samösa nifotöi arsitek autodidak samahaö ya'ia samösa ba wama'anö ba ba wotomosa oya nomo ba ngawalö nomo (kompleks bangunan) si muzawili ba Danö Niha, Sumatra irugi Flores. Töra-töra aefa ndruru sebua ba Danö Niha me ndröfi 2005, la'ila niha wa ya'ia sotomo omo saro si lö adudu ba abökha he ifaheu ndruru.
Izara'eli
Izara'eli ya'ia da'ö no töi nibe'e Heinrich Sundermann khö soi Israel me i'ali Zura Ni'amoni'ö ba Li Niha, ya'ia da'ö sambua soi si so me töra 2000 fakhe si lalö, ba hiza tebato ia me tedudugö Yerusalem me ndröfi 73 ba oi muzawili niha Yahudi ba zi sagörö ulidanö.
Barnabas Johan Winkler
Lala wa'auri
Barnabas tumbu ba Sankt Andrä, Brixen, Italia, me 19 Yuni 1939 ba labe'e döinia Johan. Me no ebua-bua ia, faoma akhinia Wilfried, möi Johan tobali awö bakha ba Ordo Kapusin ba tetema'ö ia me 28 Agustus 1959 ba ihalö döi Barnabas. Me 29 Agustus 1963 ibe'e hölunia irugi wa'amate ba wa'auri fa'alowalangi ba nifotöi kaul kekal. Me no awai mamaha'ö ia ba filsafat ba ba teologi tefahowu'ö ia tobali ere kapusin me 29 Juni 1968 faoma akhinia Wilfried.
Ba hiza me ndröfi 1970 ibua'gö ia Barnabas ba akhinia Wilfried lumalö ba Danö Niha tobali falito. Labe ba hulunia wamaha'ö ndraono matua si bohou ebua somasi mohalöŵö ba kabu Lowalangi ba Gunungsitoli. Tölu fakhe aefa da'ö labe noro dödönia wangotomosi omo ndraono matua nifaha'ö andrö. Ba ibörötaigö ifomaha samösa ia ba halöŵö si to'ölö lafalua ira arsitek ba insinyur.
Omo ni'otomosinia andrö ha böröta moroi ba halöŵö tanö bö'ö nibe noro dödönia. Börö tölu fakhe aefa da'ö ba ndröfi 1976 labe zui noro dödönia wangotomosi kompleks fondrege ebua ba ahöli dödöda sanaha ndruru danö 30 fakhe aefa da'ö, ya'ia da'ö Biara Santa Klara, Gunungsitoli ma zui asese la'adogoi'ö wanguma'ö Biara Klaris. No simanö, moroi ba zi sambua omo, tobali dombua ba tölu ba tanö bö'önia, oi muzawili misa tenga ha Danö Niha. So göi ni'otomosinia andrö nifogaba-gaba moroi ba motif-motif hada Nono Niha simane soroma ba Gereja Katolik Hati Kudus Yesus, ba Telukdalam, Nias Selatan. Oya foto moroi ba Gereja andre tola mufaigi ba Google Maps, si no tobali sambua nahia nifaigi-faigi turis ba Telukdalam.
Baero halöŵö andre, itohugö göi Barnabas halöŵönia ba wa'alowalangi si tobali pastor awö halöŵönia si tobali sondrönia'ö bakha ba Ordo Kapusin ba aefa da'ö bakha ba Keuskupan Sibolga. Tola muŵa'ö wa hulö no tumbu ia tobali sondrönia'ö, börö sagötö fa'aurinia ba Indonesia lö aetu tefili ia tobali sondrönia'ö he bakha ba Ordo ba he bakha ba Gereja. Simane nisura uskup Keuskupan Sibolga samösa, Mgr. Anicetus Sinaga, "No so khönia talenta ba wondrönia'ö ndra falito Kapusin Belanda, Jerman, Swiss ba Italia awö ndra Kapusin niha Indonesia me tobali ia Minister Propinsial Kapusin Indonesia, si no mufarahugö Kalimantan, Medan ba Sibolga."
Me no ibörögö halöŵönia ba wamahaö ndraono matua si bohou ebua somasi mangai halöŵö fa'alowalangi, tefili ia tobali sondrönia'ö Ordo Kapusin Regio Sibolga tölu kali 1978, 1981 ba 1984.
Baero duho halöŵö andre tobali göi ia nifotöi Superior Kongregasi ndra Suster OSF moroi ba Reute, Jerman, sohalöŵö ba gölana Keuskupan Sibolga, aefa da'ö tobali ia samene'ö (penasehat rohani) ndra suster Klaris OSCCap, Gunungsitoli. Ba hiza tenga ha tebato ba da'ö göi halöŵönia. Ya'ia göi zondrou'ö we'aso nifotöi imam projo ba Keuskupan Sibolga, ya'ia da'ö ira pastor si teböbö khö samösa uskup. Börö da'ö tefotöi göi Barnabas hulö arsitek wondrou'ö imam projo ba Keuskupan Sibolga.
Heŵa'ae no oya halöŵönia, ba asese la'andrö göi ia wame'e nifotöi retret religius (samigu ginötö ba wangerönusi fa'auri fa'alowalangi) ba zi ha'uga gölana ba Indonesia. Töra-töra isura samösa uskup Keuskupan Sibolga wa no isöndra wanolo sebua moroi khö Barnabas me ihalö oya gangetula he ba wa'aurinia samösa ba he ba keuskupan.
No göi irai tobali Barnabas ekonom Keuskupan Sibolga irege ituyu ia Paus ba Roma tobali Administrator Diosesan Keuskupan Sibolga me 3 Januari 2004, börö me luo da'ö tewu'a halöŵö Uskup Anicetus Sinaga tobali Uskup Agung Keuskupan Agung Medan. Igogohe halöŵönia andre Barnabas irege tetuyu uskup sibohou, Mgr. Ludovicus Simanullang, O.F.M.Cap., me 14 Maret 2007.
Lö ara me no tetuyu ia tobali Administrator Diosesan alua ndruru sebua ba Danö Niha me ndröfi 2005. Ba ginötö andrö so Barnabas ba Gunungsitoli ba Pastoran Santa Maria, Jln. Karet. Börö ndruru danö sabölö-bölö adudu ösa nahia si so ya'ia irege mesokho abölö-bölö ia.
Ha wa'ahakhö dödö niha, börö me no irai iŵa'ö khö zamotomo (kontraktor) omo andrö wa lö aro ni'otomosi andrö na alua ndruru danö. Ba hiza me luo da'ö lö lafondrondrongo mene-menenia.
Heŵa'ae döhö ia moroi ba zokhonia ba itohugö na sa halöŵönia tobali Administrator Diosesan irugi 2007, botonia no mo'amböta sibai wa'abölö. Börö da'ö la'ohe ia ba Jerman me ndröfi 2010 ba wangalui dalu-dalu sabölö fagöna. Ba hiza no oi tebai sibai dölania sa'ae, irege mangawuli ia ba Indonesia faoma si'o. Tebai sa'ae mohalöŵö ia si mane me föna, toröi manö ia ba Biara Yohaneum, ba Zibolga, irugi wa'amatenia ba Rumah Sakit Santa Elisabeth ba Medan me 6 November 2020.
Bakha ba buku "Horizonte. Jahresbericht 2018" moroi ba Ordo Kapusin Jerman ba Kongregasi OSF Jerman, so sambua zura sanandrösa Barnabas "Ere ba Arsitek We'aso ndra Kapusin" (ba Li Jerman). Högö andrö no hulö furugö wa'auri ba halöŵö Barnabas, si tobali arsitek wa'auri fa'alowalangi ba niha sato, göi arsitek samazökhi omo.
Halöŵö
No oya nomo ba kompleks nomo nifa'anö Barnabas. Ba gotaluania:
Sagötö fa'aurinia ba Indonesia no oi ihalö halöŵö zondrönia'ö Barnabas. Bakha ba sambua filem dokumentasi lafotöi Barnabas "tumbu tobali sondrönia'ö". Halöŵö wondrönia'ö ba gotaluania:
Duru Danö
Nirasoi niha danö niha aefa ziheu
Fa'atohare ziheu tenga ni döna-döna niha danö niha. No sambua fa'alua moroi ba danö (alam). Hiza meno aefa zalua andrö ba oya sibai zimöi ba danö niha ba wame'e dolo tolo. Ba sambua sibai zino larasoi ira niha ba danö niha ba wa'atohare zanolo andrö, ya'ia sa'ae ba lala nitörö namöi ba danö niha. I'otarai me alua ziheu andrö ba no tola so göfa sihombo sitola möi ba danö niha, simane Merpati Air faoma Wings Air. Ba no sambua fa'atedou wa'asökhi zalua andrö, irege meluo da'ö ba wolohe dolo tolo moroi ba zanolo, lö daha taha.
Barnabas Johan Winkler
Halöŵö
Börö halöŵö segebua si no ifalua bakha ba Keuskupan Sibolga, ifotöi ia Mgr. Anicetus Sinaga, "Barnabas no samasindro (founder) Kapusin Sibolga, ba fao ba wamasindro (cofounder) Keuskupan Sibolga".
Sura
''Pater Barnabas Winkler OFMCap. Ahli Pembangunan Fisik dan Kerohanian yang Visioner, Inspiratif dan Bersahaja'', Ordo Kapusin Kustodi General Sibolga, Sibolga, 2018.
Jakarta
Jakarta no ibu kota ba kota fondrege zebua ba Indonesia. So khönia töra 5 juta niha mbanua. Ba da'a so ngawalö gödo wamatörö simane Istana Presiden, Gödo MPR, Gödo DPR ba tanö bö'önia.
Ndriwo
Zu'a-su'a wemanga nagole
Ba hiza fanofuda, ha wa'oya moguna mu'a nagole ena'ö obönö zat besi bakha ba mbotoda? Na molo'ö su'a-su'a nisura ba da'e ba moguna manga 50g nagole manu ba 70g nagole mbawi ero ma'ökhö. Eluahania na sakali samigu mu'a 250g - 500g nagole no tola obönö zoguna ba mboto.
Töra moroi ba da'ö lö sala, ba hiza itugu töra wemanga nagole itugu alio göi we'aso wökhö si mane nifotöi kanker, ya'ia da'ö na so nagole sanöi-nöi manö irege ebua bakha ba mbotoda (tumor ganas).
Fangali nagole
Tenga ha ba nagole tesöndra zat besi andrö. So göi zat besi bakha ba gö si mane nandröta, toru, höwa, ngawalö harita ba ngawalö mbulu-geu. Eluahania na so wamalali-lali ngawalö gö, itaria nagole ba itaria fangali nagole andre ba tola so wa'abönö zat besi soguna ba mboto irege lö göna fökhö anemia ma zui kanker niŵa'ö moroi yaŵa no mege.
Baŵa lofo
Baŵa lofo, sambua ginötö si no la'ila niha ba guli danö, ya'ia da'ö inötö wa'atosasa sabölö-bölö. Inötö da'ö ba zisambua nahia ma banua, so zalua sifagölötö salua ba mbanua tanö bö'ö, lamane wanötöi ba li Indonesia, krisis. Ba hiza baero zalua sifagölötö da'ö, so mbaŵa lofo ha ba zisambua banua simane ba Danö Niha, baŵa lofo börö walö hadöi ösi danö. La tanö gae, lakiritö. La tanö wakhe, hohomö. So göi lofo börö wasuwöta ba zisambua nahia, irege ono mbanua marase tebai mowöli hadia zoguna börö me i'aturai fefu zo zaza. Tanöbö'ö sa sasese alua ba Danö Niha, nifa'aso ginötö si lö tatu, simane na ilau baŵa deu sara, tebai mangai gitö niha si no tobali tuho wangalui kefe, irege tebai la'ila niha zoguna ba nomo, lua-luania, itörö baŵa lofo, ba oi mangalui famalala gö. Da'a wamaedo mbaŵa lofo si no irai alua ba Danö Niha ba ginötö si lalö, iada'a no sa'ae oya wamalala halöŵö nono mbanua, irege no togese duho lala wangalui, moroi ba wangai gitö numalö ba lala halöŵö sibohou, simane; fabeca, mamawa eu galitö ni kabeni ba fasa, mamawa bulu gowi, fatuka, mana'u kara, ba tanöbö'önia.
Lofo ba Danö Niha
Ba danö niha, no tobali sambua fanötöi ba gotalua zi fele ndrua waŵa, so sara waŵa mbaŵa lofo. Irege iada'a ba danö niha la'ila ni fotöi baŵa lofo. Ya'ia da'ö baŵa si fele zara (November). Hewa'ae lö hadöi sambua lohe-lohe hamega la börögö laŵa'ö ono niha wa baŵa si fele zara, baŵa lofo. Ba no te fazaewe ba gotalua nono mbanua, ba no sambua fame'e famarou dödö, ba zi fele zara waŵa danö bö'ö, sambua ngambatö, so khöra wo hide-hide gofu hada'ia irege na ofeta ba mbaŵa si fele zara nitötöira baŵa lofo andrö, so ma'ifu daha-taha nangi.
Lofo döfi 1966
Na waö-waö lofo si no irai alua ba danö niha, ya'ia me döfi si sara ngahönö a siŵa ngaotu a önö ngafulu a önö (tahun 1966). Salua meluo da'ö no fondrege wa'amarase nono mbanua. Lö soguna, da'a salua me aefa sibai wo bunu ira kafalo zaradadu ni lau ndra PKI. Lö owöliŵa. Meluo da'ö guda ma naha mböra ba ziboga no latutunu irege lö ofeta mböra ba danö niha. Ba lö hadöi bua zinanö. oi lakiritö, oya manö zamakao sinanö irege lö bua, he namowua, ba lö sökhi lai. Ba ato niha zondröi uli danö börö wa olofo silö lalalala. Baŵa lofo meluo da'ö ba alua ba zisagörö tanö niha. Ba no mohaga mbolo mbenua me fefu nono mbanua, momöi ba gatua ba wangalui gowi ba ngawalö mbua ba bulu geu sitola ni'a. Ba fa olofo meluo da'ö lö famaedo nia ba zalua fa'ambö ba ginötö iada'a, simane na lataba atö öra manu, ba ha laheta mbu, ba fefu döla latutu, ena'ö oya na larino. Howu gae, ba tanö bö'önia labali'ö ö melö löhadöi fakhe.
Oladanö
Oladanö no töi mbanua ba Danö Niha:
Baŵa nemali
Ba danö niha, emali no sambua turia sitehöngö ba soriri bu niha na larongo, me emali bada'ö tenga ha zanga'i gama-gama ma urifö, iza'i emali ya'ia zanga'i binu, ma zanga'i högö. Mohokha mbu niha samondrongo, ba börö wa'omasi Zo'aya, no tola taya me oi tedou niha ba wamati ba no oi möi niha ba wamahaö.
Kawa-kawa samusö
Ba hulo danö niha, hulö no lafati ma la owalangigö wa na tohare gawa-kawa sa'usö, ba tandra da'ö so nemali, ba naso ba mbolo kabu ma ba gowi, ba alio-alio lalau mangawuli yomo, börö no möi ba dödöra wa naso Dano ba so nemali. Laröi halöŵöra niha, ata'u ira ma ihalö högöra emali.
Baŵa si tölu
Ba wa'atedou wangi'ila niha he fa'atua-tua ba hegöi fa'alowalangi, no togese ma'ifu wangera-ngera dozi niha. Me mböröta ba te göi ofeta ma'ökhö wa kawa-kawa so la'a-la'a a'usö oya ira ba mbaŵa si tölu. Ba fefu niha mangelama, la zago ira we'amöi ba kabu me no tehöngö wa so nemali ba mbaŵa da'ö. Heŵa'ae ofeta ma'ökhö ba lö irai so duria nihalö nemali simane si no la fati ba tehöngö, ba turia simane da'a lötaya nasa börö me oi la fatohu niha wangombakha ba ndraono khöra irege turiania larongo iraono mane ma'ökhö.
La'uri
La'uri no sambua desa ba Kecamatan Sogae'adu, Kabupaten Nias. Kodenia ba wamatörö Indonesia 12.04.35.2003.
Tuhewaebu
Tuhewaebu no sambua desa ba Kecamatan Idanögawo, Kabupaten Nias. Kodenia ba wamatörö Indonesia 12.04.10.2009.
Lasara, Lahewa
Lasara no sambua desa ba Kecamatan Lahewa, Kabupaten Nias Utara. Kodenia ba wamatörö Indonesia 12.24.10.2018.
Ombölata Salo'o
Ombölata Salo'o no sambua desa ba Kecamatan Hiliduho, Kabupaten Nias. Kodenia ba wamatörö Indonesia 12.04.05.2023.
Gaga (manö-manö)
Ae ba da'a na omasi'ö wombaso zanandrö ba gaga. Da'e tou no manö-manö sotöi gaga.
Gaga
So samösa niha sotöi Kawofo. Samuza ma'ökhö möi ia malu, heŵa'ae moteu-teu. Ba hiza lö ahulu-hulu ia me lö si falukha khönia zökha. Börö da'ö ilau mangawuli ba nomo lö ösi-ösi danga. Ba dalu lala i'ila samösa ndra alawe sobogö-bogö gönia talö ba dete galitö.
Ba ihatö'ö ia Gawofo, me omasi ia moleu ya'ia ba galitö ba wangokoli'ö barunia. Ba me arakhagö irugi zinga galitö, muhede gaga yaŵa ba hogu geu, imane: "A! a!" Itema linia Kawofo: "Hadia ni'agu na lö same'e khögu?"
Ba muhede zui gaga imane: "A! a!" Ba itema linia ira alawe andrö: "Hadia ube'e na lö sangandrö khögu?"
Ba si manö, omasi mena Gawofo wemanga talö, ba hiza lö ibe'e khönia ira alawe andrö. Ba simanö göi ndra alawe andrö, edöna ibe'e sa dalö andrö mena'ö, ba hiza lö ni'andrö Gawofo.
Famatimba
No tesöndra manö-manö andre ba zinura H. Sundermann, Niassisch-deutsches Wörterbuch, nga'örö 269-270, niraka töra otu fakhe si lalö. Lö ibe Sundermann geluaha ma böröta manö-manö andre. Ifa'oli ia ba zinura andrö no mege si tobali lala wangoroma'ö ba niha Jerman hewisa gangolifa wehede ba Li Niha na lafaomagö ia Li Jerman.
Tenga simane manö-manö tanö bö'ö sotöi Balugu Sihönöfao manö-manö andre lö i'anema'ö manga ba dödöda geluahania. Moguna mangera-ngera ita ua wangalui lala wamatöfa ya'ia ba wa'aurida. Hadia lala wahuhuosa (komunikasi) zi tobali tuhe huhuo ma zui lö tuhonia, ha si tobali fondrara dödö. Ba hiza na da'ö duhe huhuo ba da'e "lala wahuhuosa" (omasi Gawofo wemanga talö, ba lö isöndra lala wanguma'ö ya'ia) ba manö-manö andre no sambua manö-manö sabölö sökhi. No ta'ila wa itaria fabö'ö niŵa'öda moroi ba zomasi dödöda. Ba börö da'ö lö i'anema'ö anehe niha bö'ö hadia nösi dödöda. Na alua zimane andre tola tobali börö wa'udusa. Iŵa'ö khöda manö-manö Gaga, fatimba ua na nirongou moroi khö nawöu no fagölö ira zi so ba dödönia. Sofu ua, fatua lö öhalö doho ba baluse!
Hiligodu, Lotu
Hiligodu no sambua desa ba Kecamatan Lotu, Kabupaten Nias Utara. Kodenia ba wamatörö Indonesia 12.24.01.2005.
Beca
Fabeca
Fabeca, no sambua lala halöŵö ba nono mbanua danö niha. Beca andre, so nifaseŵa'ö, ba sogöi ni'okhögö samösa. Ba nono mbanua, no sambua fetaro halöwö salio ba wangalui soguna bongi ma'ökhö. Sohalöŵö ba wamareta göi moroi ba propinsi, la fakhölö ira wamaigi tanö niha fetaro zondröni beca andre. ba labe'e dolotolora ya'ia da'ö beca sitola lafake wanibo'ö sasao.
Ombölata Sisarahili
Ombölata Sisarahili no sambua desa ba Kecamatan Hiliduho, Kabupaten Nias. Kodenia ba wamatörö Indonesia 12.04.05.2042.
Kecamatan Lotu
Lotu ya'ia da'ö no sambua kecamatan ba Kabupaten Nias Utara, Provinsi Sumatra Utara, Indonesia. Kodenia ba wamatörö Indonesia 12.24.01. So khönia 13 desa.
Hurufo Ŵ Faoma W ba Li Niha
Li Famasao
Ba mbuku Ni'amoni'ö (ba Li Niha) nifa'anö Sundermann so hurufo Ŵŵ ba so göi Ww. Faduhu dödöda fefu ŵa no to'ölö sibai ita ŵangoguna'ö hurufo ŵ ba he göi hurufo w. Na ba mbuku Gamabu'ula ma zui asese lawa'ö Buku Ni'amoni'ö ba oroma khöda ŵa hurufo ŵ te'oguna'ö ia na tawa'ö 'baŵa' (ba li Ndraŵa = bulan). Simane na tatötöi ŵehede 'bawang' ba li Ndraŵa. Na tafaedogö ba mbuku gangoŵuloa ŵehede nifa'anö ma zui ba li Ndaŵa lawa'ö Kamus Nias, Apolonius Lase, ba no ihalö lala si fabö'ö moroi ba nisura Sundermann. Fefu hurufo w simane ni'ilada ba li Ndraŵa ba ŵehede: 'bawang', 'Wati', 'wawasan', molo'ö Apolonius Lase, lö sa'ae moguna labe'e dandra tilda ba hurufo w, simane ba ŵehede 'siyawa', tenga 'siyaŵa', elewazi tenga eleŵazi.
Dane-dane
Ba mbuku gangoŵuloa ŵehede nifa'anögu (Apolonius Lase), no ube'e zinura sanandrösa ba ŵanura fehede si so ŵ mazui w. Sitobali dane-danegu, sambua ua, hurufo w simane ba ŵehede 'yawa' no fagölö ŵanötöi ya'ia simane 'bawang' ba li Indonesia. Irege, umane tödögu, lö sala na tafagölösi manö ŵangoguna'ö ya'ia me no fagölö wanguma'ö ya'ia ba li Ndraŵa. Simane ni'ilada fefu, goi-goi ba li Indonesia, ba no tobali duma-duma khöda ba ŵo erunösi li niha andre.
Aboto ba dödögu ŵa so manö zambö fao fangera-ngera khögu me no ha'uga ŵulu fakhe ma aefa otu fakhe no te'oguna'ö li niha si so ba Mbuku Ni'amoni'ö. Na tafabö'öni ba so manö niha si no to'ölö mombaso taroma Li ba manofu-nofu dödöra. Andrö ŵa dania ndra högö gosali mangosara ira ŵa la oguna'ö manö simane nisura Sundermann ba Mbuku Ni'amoni'ö.
Erena simanö, moguna göi zöndra da'a lafondrondrongo ya'ira si fao ba ŵo foeluaha daroma Li, ma ba ŵobohuni ŵamo'eluaha ya'ia.
Ondröita nafuri
Hiza ŵa lö ta'ila ha ŵa'aratö tola anau nosoda, me lö si ogötö'ö ba guli danö andre. Fefu ita, si no numalö ndröfi ba so ginötönia, lö ta'ila haŵa'ara, ba mofanö ita, lö sa'ae ta'ila hadia zalua ba li Niha furida. Hatö iraonoda, ira ma'uŵuda zanohugö, irege sanau ölö li niha andre. Afu aoha khöra (iraonoda ba ira ma'uŵuda) ba tabe'e lohe-lohera ba ŵanohugö fondrorogö li niha.
Hong Kong
Hong Kong (/ˈhɒŋkɒŋ/; Li Tionghoa: 香港) ya'ia da'ö no sambua gölana administratif ni'onia'ö ba Tiongkok Selatan. Sowanua khönia 7,5 juta niha heŵa'ae fa'ebolonia ha 1.104 km2. Börö da'ö Hong Kong no tobali sambua ba gotalua nahia fondrege fasösö niha ba gulidanö. Tetou'ö ia barö wamatörö Inggris me 1898 irugi 1997. Götö wamatörö Inggris andrö abölö tedou wangalui niha ba Hong Kong. Baero wa'atedou lala wangalui owua-wua göi dödö zowanua khönia: bosi wa'oya nifotöi kriminalitas no adawa-dawa, oya tefasindro zekola, simanö göi te'a'asogö nomo niha si no bihasa, no oya nifotöi lembaga samalua halöŵö si sökhi si tobali fanolo zato ba oya tefasindro gosali. I'otarai 1997 mangawuli Hong Kong khö Tiongkok, heŵa'ae no göi la'osara'ö ira samötörö Inggris ba Tiongkok, wa ba zi 50 fakhe i'otarai 1997 mufatörö Hong Kong molo'ö prinsip "sambua negara dombua lala wamatörö".
Barö wamatörö Inggris
Aefa wasuwöta ba gotalua Tiongkok ba Britania Raya lahalö wangosara dödö me 1860 wanou'ö bolo danö Kowloon ba danga wamatörö Britania Raya, bahiza bolo danö si so bakha Hong Kong nifotöi New Territories mube'e khö Britania Raya ha 99 fakhe i'otarai 1 Yuli 1898 irugi 30 Yuni 1997. I'otarai 1 Yuli 1997 Hong Kong lafangawuli khö Tiongkok. Götö we'aso Hong Kong barö wamatörö Britania Raya ba no to'ölö ira ba sambua lala wamatörö si no fabö'ö moroi ba lala wamatörö Tiongkok. Börö da'ö fangötö (li Indonesia transisi) moroi ba zi sambua sistem lumalö ba danö bö'ö no afökhö sibai khö Hong Kong.
Ba ginötö wamatörö Britania Raya andre göi abölö tedou wangalui niha ba Hong Kong. Baero wa'atedou lala wangalui owua-wua göi dödö zowanua khönia: bosi wa'oya nifotöi kriminalitas no adawa-dawa, oya tefasindro zekola, simanö göi te'a'asogö nomo niha si no bihasa, so oya nifotöi lembaga samalua halöŵö si sökhi si tobali fanolo zato ba oya tefasindro gereja.
Molo'ö Christopher Patten, si no irai tobali gubernur Hong Kong, andrö wa tola tedou Hong Kong börö me so khönia lala wamatörö ba ngawalö huku si sökhi, ba lala waniaga sanema'ö gofu haniha manö.
Demografi
Na lafaigi moroi ba geluaha wehede demografi andre, tola lamane; fa'afasösö niha ba zi sambua nahia. Ba zinura da'a, ya'ia da'ö, hewisa wa'afasösö niha ba Hong Kong.
Fa'afasösö Hong Kong andre ba ndröfi si 2011 ya'ia da'ö so ba zi 7,07 juta niha wa'ato, na lafaigi wa'amanöi wa'afasösö so ba zi rata-rata 0,6% ero döfi ba zi 5 fakhe andre. Niha moroi ba Tiongkok daratan tebai manörö-nörö sibai ba da'a, yamendrua sa'ae na omasi ira manaro'o. Hewa'ae simanö, ba hiza niha imigran moroi ba Tiongkok, so ba zi 45.000 niha wa'ato ero döfi, da'a zimöi fangoya wa'afasösö niha ba Hong Kong andre. Fa'alaŵa wanötöna niha wa'atua ma fa'auri ba gulidanö ba Hong Kong ya'ia da'ö 79.16 fakhe na iramatua ba 84.79 fakhe na ira'alawe, da'a lafaigi me döfi si 2009 si lalö, si no möi sambua mbanua fondrege zalaŵa döfi niha ba zi sagörö ulidanö.
So ba zi 93.6% niha ba Hong Kong ya'ia da'ö nga'ötö Tionghoa, sabölö ato ba gotaluara ya'ia da'ö niha Taishan, niha Teochew ma asese laŵa'ö niha Chiu Chow, niha Kanton, faoma niha Hakka. Suku Han ba Hong Kong ya'ia da'ö moroi ba provinsi Guangzhou faoma Taishan ba provinsi Guangdong. Tanöbö'önia 6,4% ya'ia da'ö si tenga Tionghoa ma moroi ba soi bö'ö. Simane so niha India, Pakistan, Nepal, mazui niha sifatewu (pengungsi) moroi ba Vietnam si no ara toröi ba Hong Kong. So göi ma'ifu niha Inggris, Amerika, Kanada, Korea, faoma niha Jepang sohalöŵö ba sektor komersial faoma keuangan.